আজ সর্বোচ্চ তাপমাত্রা ছিল ৪১ ডিগ্রি সেলসিয়াস। সর্বনিম্ন ২৭ ডিগ্রি। যার জেরে কলকাতা-সহ গোটা দক্ষিণবঙ্গ তীব্র গরমে কষ্ট পেয়েছে।
তবে মঙ্গলবার আরও মারাত্মক গরম পড়বে বলেই পূর্বাভাস। আগামিকাল কলকাতায় সর্বোচ্চ তাপমাত্রা ৪২ ডিগ্রি সেলসিয়াসে পৌঁছবে বলে আশঙ্কা। সকাল থেকেই রৌদ্রতপ্ত দিন। বেলা বাড়ার সঙ্গে সঙ্গে বাড়তে থাকবে গরম। দুপুর ১২টার পরে তাপমাত্রা বাড়ার সঙ্গে সঙ্গে তাপপ্রবাহ চলবে। ঘণ্টায় ১১ কিমি বেগে গরম হাওয়ার দাপট চলবে বলে আভাস।
বাতাসে আপেক্ষিক আর্দ্রতার মাত্রা থাকবে ৩৬ শতাংশ। সুতরাং, আগামিকাল এবং এই সপ্তাহের বাকি দিনগুলি রাস্তায় বের হওয়ার আগে সতর্ক থাকা জরুরি। সঙ্গে ছাতা, জল অবশ্যই রাখুন। অপ্রোয়জনে বের না হওয়াই ভাল।
আপাতত বৃষ্টির সম্ভাবনা নেই। রবিবার ছিটেফোঁটা বৃষ্টি হতে পারে।